PATVIRTINTA

 Vilniaus rajono savivaldybės tarybos

 2016 m. balandžio 29 d.

 sprendimu Nr. T3 – 125

 6 priedas

**VILNIAUS R. KALVELIŲ STANISLAVO MONIUŠKOS GIMNAZIJOS**

**DIREKTORIAUS ZYGMUNDO JASVINO 2015 METŲ VEIKLOS ATASKAITA**

2016-04-21

Kalveliai

1. **MOKYKLOS PRISTATYMAS**

Nuo 1921 m. buvo pradinė mokykla lenkų dėstomąja kalba, 1945 m. mokyklai buvo suteiktas progimnazijos statusas, vėliau buvo reorganizuota į pagrindinę mokyklą. 1967 m. mokykla tapo vidurinė. 1999 m. gruodžio 15 d. mokyklai buvo suteiktas Stanislavo Moniuškos vardas. 2012 m. akreditavus vidurinio ugdymo programą Vilniaus rajono savivaldybės tarybos 2012 m. birželio 22 d. sprendimu Nr. T3-229 mokyklai suteiktas gimnazijos statusas.

Savivaldybės biudžetinės įstaigos, Vilniaus r. Kalvelių Stanislavo Moniuškos gimnazijos, adresas: Mokyklos g. 8, Kalvelių k., Kalvelių sen., Vilniaus r., tel. (85) 2495166, el. paštas – moniuskogim@gmail.com. Gimnazijos bendras plotas – 1929, 23 kv. m.

Kalvelių Stanislavo Moniuškos gimnazija vykdo gimnazijai priskirtoje aptarnavimo teritorijoje gyvenančių vaikų ir jaunimo bendrąjį lavinimą, tuo prisidėdama prie ugdymo proceso ir kokybiškos ugdymosi aplinkos užtikrinimo programos vykdymo. Teikia pradinį, pagrindinį ir vidurinį išsilavinimą. Vykdomos priešmokyklinio, pradinio, pagrindinio ir vidurinio ugdymo programos. Mokymo kalba – lenkų kalba. Mokymo forma – dieninė.

1. **MOKYKLOS ORGANIZACINĖ STRUKTŪRA IR VALDYMAS**

Gimnazijos direktorius – Zygmund Jasvin, gimnazijai vadovauja nuo 1992-05-12, 2008-01-08 įgijo II kvalifikacinę vadybinę kategoriją. Pedagoginis stažas – 38 metai.

Direktoriaus pavaduotojos ugdymui Ana Borkovskaja (0,5 et.) ir Renata Krasovska (0,5 et.) pareigas eina nuo 2013-09-01. A. Borkovskajos pedagoginis darbo stažas 18 metų, R. Krasovskos - 15 metų.

Direktoriaus pavaduotoja ūkio reikalams Teresa Ciunovič pareigas eina nuo 1998-01-12.

Gimnazijoje dirba 29 mokytojai, iš jų: 9 metodininkai, 15 vyresn. mokytojų, 5 mokytojai. 28 mokytojai yra savo dalyko specialistai, įgiję aukštąjį išsilavinimą, išskyrus geografijos mokytoją. Kiti specialistai: socialinis pedagogas (0,5 et.), logopedas (0,5 et.), bibliotekininkas (1,0 et.), stadiono koordinatorius (1,0 et.), informatikas inžinierius (0,5 et.), raštinės vedėja (1,0 et.). Trūksta psichologo (0,5 et.).

Techniniam personalui (valytoja, sargas, ein. rem. darbininkas ir kt.) priklauso 12,0 et. Bendras patvirtintas pareigybių etatų skaičius - 20,6 et.

**3. MOKYKLOS VADOVŲ KVALIFIKACIJOS TOBULINIMAS**:

|  |  |  |  |  |
| --- | --- | --- | --- | --- |
| Metai | Mokyklos direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2015 | 11 | 17 | 9 |  |
| 2014 | 10 | 36 | 15 |  |

**4. MOKYKLOS DIREKTORIAUS INICIATYVA (-OS)**

Gimnazijos vadovas nuolatos rūpinasi žmogiškųjų, materialių ir finansinių išteklių valdymu, vykdo jų kontrolę. Organizuoja gimnazijos strateginio plano, ugdymo planų, metinės veiklos programos, veiklos kokybės įsivertinimo rengimą ir jais vadovaudamasis siekia jų efektyvaus įgyvendinimo. Organizuoja Mokytojų tarybos veiksmingą darbą. Posėdžių, susirinkimų metu gimnazijos darbuotojai supažindinami su naujausiais švietimo ir gimnazijos dokumentais. Direktorius inicijuoja mokytojų kvalifikacijos kėlimo kursus (privalomi lietuvių kalbos kultūros kursai, civilinės ir priešgaisrinės saugos mokymai, Viešųjų pirkimų seminarai ir kt.). Skatina gimnazijos bendruomenės narius teikti informaciją apie gimnazijos kultūros savitumą spaudoje ir gimnazijos internetinėje svetainėje. Su gimnazijos vadovų komanda inicijuoja ugdymo turinio individualizavimą ir diferencijavimą, atsižvelgdamas į mokinių poreikius ir gimnazijos galimybes. Vykdydamas mokytojų veiklos stebėseną, inicijuoja, kad ugdymo turiniui perteikti būtų naudojamos įvairios mokymosi aplinkos, inovatyvūs mokymosi, vertinimo ir įsivertinimo metodai, kad mokiniai būtų ugdomi pagal gebėjimus ir poreikius. Skatina, kad mokiniai dalyvautų rajono, šalies, tarptautiniuose konkursuose, olimpiadose ir kituose renginiuose, kad būtų įtraukti į projektų, programų vykdymą, kad mokinys patirtų asmeninę sėkmę. Siekia skatinti mokinių saviraišką, aktyviai dalyvaujant neformaliajame švietime (15 būrelių). Skatina abiturientus stoti į universitetus ar aukštąsias mokyklas (48,5 %). Inicijuoja, kad moderni ir naujomis technologijomis aprūpinta gimnazijos materialinė bazė sudarytų sąlygas mokytojams įsisavinti naujus aktyvinančius mokymo metodus ir būdus, susipažinti su IKT naujovėmis, diegti jas ir gerinti ugdymo proceso kokybę. Kabinetai aprūpinti ir kasmet papildomi kompiuteriais, interaktyviomis lentomis, stacionariomis multimedijomis. Direktoriaus iniciatyva atliktas gimnazijos pastato auditas, įrengti gimnazijos laiptinės turėklai, atlikti aktų salėje elektros instaliacijos darbai. Užtikrina dirbančių asmenų profilaktinį sveikatos tikrinimą ir kt.

**5. PEDAGOGŲ KVALIFIKACIJOS TOBULINIMAS**:

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%)  | Pastabos |
| 2015 | 867,00 | 867,00 | 100 % |  |
| 2014 | 955,75 | 955,75 | 100 % |  |

**6. MOKINIAI (SKAIČIUS, KOMPLEKTAI):**

2014 m. buvo ugdomi 165 mokiniai, buvo14 klasių komplektai (priešmokyklinė ugdymo grupė, 3 komplektai pradinių klasių, 6 komplektai pagrindinio ugdymo ir 4 komplektai vidurinio ugdymo). 2015 m. buvo sukomplektuota 13 klasių (priešmokyklinė ugdymo grupė, 4 komplektai pradinių klasių, 5 komplektai pagrindinio ugdymo ir 3 komplektai vidurinio ugdymo), mokėsi 147 mokiniai.

**6.1. SPECIALIŲJŲ UGDYMOSI POREIKIŲ TURINČIŲ MOKINIŲ SKAIČIUS:**

2015 m. mokėsi 1specialiųjų ugdymosi poreikių turintis mokinys, t. y. 0,68 procentų.

2014 m. mokėsi 1 specialiųjų ugdymosi poreikių turintis mokinys, t. y. 0,60 procentų.

**6.2. MOKINIŲ, BAIGUSIŲ PAGRINDINIO UGDYMO PROGRAMĄ IR ĮGIJUSIŲ PAGRINDINĮ IŠSILAVINIMĄ, SKAIČIUS:**

|  |  |  |  |
| --- | --- | --- | --- |
| Metai | Mokinių, baigusių pagrindinio ugdymo programą, skaičius | Mokinių, baigusių pagrindinio ugdymo programą, procentas (%) | Pastabos |
| 2015 | 9 | 100 % |  |
| 2014 | 14 | 100 % |  |

**6.3. MOKINIŲ, BAIGUSIŲ PAGRINDINIO UGDYMO PROGRAMĄ, TOLIMESNIS MOKYMASIS:**

|  |  |  |  |  |  |  |
| --- | --- | --- | --- | --- | --- | --- |
| Metai | Mokinių skaičius | Tęsia mokymąsi: | Iš jų vidurinėse mokyklose ir gimnazijose | Iš jų profesinėse mokyklose | Dirba | Nesimoko ir nedirba |
| 2015 | 9 |  | 8 | 1 | 0 | 0 |
| 2014 | 14 |  | 13 | 1 | 0 | 0 |

**6.4.MOKINIŲ, BAIGUSIŲ VIDURINIO UGDYMO PROGRAMĄ IR ĮGIJUSIŲ VIDURINĮ IŠSILAVINIMĄ, SKAIČIUS**:

|  |  |  |  |  |
| --- | --- | --- | --- | --- |
| Metai | Mokinių, baigusių vidurinio ugdymo programą, skaičius | Mokinių, įgijusių vidurinį išsilavinimą, skaičius | Mokinių, įgijusių vidurinį išsilavinimą, procentas (%)  | Pastabos |
| 2015 | 33 | 33 | 100 % |  |
| 2014 | 35 | 35 | 100 % |  |

**7. NEMOKAMAI MAITINAMŲ MOKINIŲ SKAIČIUS**:

|  |  |  |  |
| --- | --- | --- | --- |
| Metai | Nemokamai maitinamų mokinių skaičius | Nemokamai maitinamų mokinių procentas (%)  | Pastabos |
| 2015 | 44 | 30 % |  |
| 2014 | 53 | 32 % |  |

**8. MOKINIŲ PAVĖŽĖJIMAS**:

|  |  |  |  |  |  |
| --- | --- | --- | --- | --- | --- |
| Metai | Mokinių, gyvenančių toliau kaip 3 km nuo mokyklos, skaičius | Mokinių, gyvenančių toliau kaip 3 km nuo mokyklos, procentas (%)  | Mokinių, pavežamų geltonaisiais, mokykliniais autobusais, skaičius ir (%) | Mokinių, pavežamų kitu transportu, skaičius:1) spec. reisais,2) maršrutiniais autobusais,3) kitu transportu | Pastabos |
| 2015 | 56 | 38 % |  |  | 5 |  |  |  |
| 2014 | 57 | 35 % |  |  | 5 |  |  |  |

**9. MOKYKLOS FINANSAVIMAS, TURTAS, VIDAUS BEI IŠORĖS APLINKA**.

2015 m. visos gimnazijai skirtos MK lėšos naudojamos pagal paskirtį (26 400,00 Eur):

1. Už **12121,51 Eur** sumą įsigyti vienviečiai mokykliniai suolai su kėdėmis, bibliotekos baldai, suoliukai, stendai ir kt.

2. **8955,53 Eur** buvo skirta bendrosios paskirties techninėms ir ugdymo proceso organizavimo priemonėms įsigyti: interaktyvios lentos, kompiuteriai, mikrofonai, spausdintuvai, kopijavimo aparatas ir kt.

3. Vaizdinėms priemonėms (lietuvių, lenkų, užsienio kalbos, biologijos, chemijos, matematikos kabinetams, sporto inventorius ir kt.) įsigyti skirta suma – **5322,96 Eur**.

Už sutaupytas lėšas buvo įrengtos pakabinamos lubos aktų salėje, apsauginis tinklas sporto salėje ir kt. - **7011,54 Eur**

**Iš biudžeto lėšų**:

Gimnazijos pastato energijos vartojimo auditas – **3025,00 Eur**.

Turėklų įrengimas – **7994,47 Eur**.

Šilumos mazgo remontas – **1958,48 Eur**.

Nuo 2014-02-01 iki 2015-05-22 buvo vykdomas vietos projektas „Vilniaus rajono Kalvelių kaimo ir jo apylinkių patrauklumo didinimas“, kurio vertė: **21920,29 Eur**. Už projektui skirtas lėšas gimnazija įsigijo inventorių stadiono priežiūrai.

**10. PASIEKIMAI**

2015 m. 33 abiturientai laikė 53 valstybinius brandos egzaminus ir 59 mokyklinius brandos egzaminus. Visi mokiniai išlaikė. Labiausiai džiugina lietuvių kalbos ir literatūros egzamino rezultatai, 50 taškų ir daugiau gavo 14,3 %laikiusiųjų. Vidutinis balas laikytų valstybinių brandos egzaminų išaugo palyginus su pastaraisiais metais. 50 taškų ir daugiau gavo 100 % laikiusiųjų iš anglų, vokiečių (užsienio) kalbų, istorijos. Rusų užsienio kalbos VBE 100 taškų gavo viena mokinė, 50 taškų ir daugiau gavo 96,4 % laikiusiųjų. Vidurinį išsilavinimą įgijo 100 % abiturientų.

Su kiekvienais metais daugėja laimėjimų skaičius olimpiadose, konkursuose, varžybose.

I-III vietas turime, dalyvavę **šalies** konkursuose, varžybose: edukaciniame konkurse „Olympis“ (lietuvių kalbos, anglų kalbos, matematikos, biologijos, chemijos, informacinių technologijų), matematikos „Kengūra“ (II vieta), nacionaliniame konkurse „Lietuvos kovų už laisvę ir netekčių istorija“ (II vieta), konkurse, skirtame šv. Jonui Pauliui II paminėti (kelionė į Romą), vertimų ir iliustracijų konkurse „Tavo žvilgsnis“ (laureatas), kaimo vietovių mokyklų tarpzoninėse svarsčių kilnojimo varžybose (II vieta), viena mokinė dalyvauja nacionalinėje moksleivių skatinimo programoje „Lietuvos Maximalistai“.

Mokiniai aktyviai dalyvauja **Vilniaus rajono** konkursuose, olimpiadose, varžybose ir užima garbingas vietas (I-III, laureatai): „Kresy“ (I vieta metodiniame centre, laureatas rajone), lenkų kalbos rašybos konkursas ir mini olimpiada (III vieta), rajoninė lenkų kalbos olimpiada (II vieta), lietuvių kalbos mini olimpiada tautinių mažumų mokyklų (III vieta), lietuvių kalbos konkursas „Raštingiausias aštuntokas“ (II vieta), meninio skaitymo konkursas lietuvių kalba (I ir II vietos), meninio skaitymo konkursas užsienio (rusų) kalba (I vieta), Vilniaus rajono mokinių biologijos olimpiada (II vieta) ir chemijos (III vieta), Vilniaus rajono olimpinio festivalio lengvosios atletikos rungčių finalinės varžybos (I ir II vietos), svarsčių kilnojimo (I vieta), šachmatų (III vieta) ir virvės traukimo finalinės varžybos (III vieta).

Už aktyvų dalyvavimą konkursuose, olimpiadose esame gavę 20 padėkos raštų.

2015 metais buvo vykdomas tarptautinis projektas „Lenkas ir lietuvis – jaunieji piliečiai“. Kiti projektai: 10 klasių projekto tema „Moja proza to barwna plama na toni Wilenki“, skirtas T. Konvickiui paminėti, integruotas lietuvių kalbos ir informacinių technologijų projektas ,,Neakivaizdinė kelionė po Lietuvą“ (tęsinys), projektas „Sniego baltumo šypsenos“, dalyvavimas VŠĮ „Problemų sprendimo centre“ aplinkosauginio švietimo projektas „Rūšiuoju atliekas – saugau gamtą“, „Žaliųjų akinių paslaptis“, „Mano vaikystės medis“, Respublikinis vertimų ir iliustracijų projektas „Tavo žvilgsnis“, dalyvavimas organizuojamame Vilniaus arkivyskupijos katechetikos centro respublikiniame projekte „Bažnyčia, šeima ir aš“, edukacinis projektas „Europejczycy, polacy, obywatele“, „Pienas vaikams“, „Vaisių vartojimo skatinimas mokykloje“, žmogaus saugos projektas ,,Būk saugus, šito mokyk ir draugus“, „Sveikatiada“, pilietinė akcija „Atmintis gyva, nes liudija“, akcija „Darom“, „Savaitė be patyčių“.

**11. MOKYKLOS PARTNERYSTĖS RYŠIAI**

Gimnazija palaiko glaudžius ryšius su bendrojo lavinimo mokyklomis: Šumsko, Pakenės Č. Milošo, Kyviškių pagrindinėmis mokyklomis, Kalvelių „Aušros“ gimnazija, taip pat Kalvelių darželiu, šeimos ir vaiko krizių centru, Vilniaus rajono pedagogine psichologine tarnyba, seniūnija, biblioteka, ambulatorija, Kenos užkarda, Rudaminos policija. Palaikomi ryšiai su Balstogės universitetu. Lietuvos edukologijos universiteto ir Vilniaus kolegijos studentai gimnazijoje atlieka praktiką.

**12. PROBLEMOS, REIKALINGA PAGALBA**

1. Dėl demografinių pokyčių sumažėjo mokinių skaičius.

2. Gimnazijai labai reikalinga pastato renovacija, teritorijos aptvėrimas ir dalinai apšvietimas.

3. Mokyklinio autobuso trūkumas mokinių pavėžėjimui.

4. Gimnazija nėra įsigijusi leidimų-higienos pasų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorius Zygmund Jasvin

SUDERINTA

Vilniaus r. Kalvelių Stanislavo Moniuškos

Gimnazijos tarybos 2016-04-14 protokoliniu nutarimu Nr. 2